Nr. 57842/21.10.2024

**PROIECT DE HOTĂRÂRE**

**privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe şi**

**Asociația Mathias Corvinus Collegium Egyesület în vederea continuării Programului extrașcolar de dezvoltare a aptitudinilor tinerilor cu capacități speciale ”Talente tinere din cadrul MCC”, instituit prin HCL 221/2020**

**Consiliul Local al Municipiului Sfântu Gheorghe, în şedinţă ordinară;**

Având în vedere Referatul de aprobare nr.57837/21.10.2024 al primarului municipiului Sfântu Gheorghe, dl. Antal Árpád András;

Având în vedere Raportul de specialitate nr. 57840/21.10.2024 al Direcției juridice, Restituirea Proprietăților și Registrul Agricol din cadrul Primăriei Municipiului Sfântu Gheorghe;

Având în vedere adresa nr. 49877/12.09.2024 a Asociației Mathias Corvinus Collegium Egyesület, cu sediul în Municipiul Cluj-Napoca;

Având în vedere avizele comisiilor de specialitate ale Consiliului local al municipiului Sfântu Gheorghe;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Având în vedere parcurgerea procedurii prevăzute de art. 7 din Legea nr. 52/2003 privind transparența decizională în administrația publică, republicată;

Având în vedere prevederile art. 29 alin. (2) din Legea nr. 198/2023 a învățământului preuniversitar, cu modificările și completările ulterioare;

În conformitate cu prevederile art. 129 alin. (1), alin. (2) lit. e şi alin. (9) lit. a OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) şi art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1.** - Se aprobă încheierea unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe şi Asociația Mathias Corvinus Collegium Egyesület**,** cu sediul în municipiul Cluj-Napoca, în vederea continuării Programului extrașcolar de dezvoltare a aptitudinilor tinerilor cu capacități speciale ”Talente tinere din cadrul MCC”, instituit prin HCL 221/2020.

**ART. 2. –** Se aprobă proiectul contractului de asociere, anexă la prezenta hotărâre din care face parte integrantă.

**ART. 3. –** Cu semnarea contractului de asociere se mandatează primarul Municipiului Sfântu Gheorghe, dl. Antal Árpád-András.

**ART. 4.** – Cu executarea prezentei hotărâri se încredinţează Direcția Juridică, Restituirea proprietăților și Registrul Agricol și Direcţia Generală Economică și Fiscală din cadrul Primăriei Municipiului Sfântu Gheorghe.

Sfântu Gheorghe, la \_\_\_\_\_\_ 2024.

**Avizat pentru legalitate la 21.10.2024**

**SECRETAR GENERAL**

**Kulcsár Tünde-Ildikó**

Anexă la HCL nr. \_\_\_\_\_/2024

**MUNICIPIUL SFÂNTU GHEORGHE**

RO 520008 Sf.Gheorghe Tel: 0267-316957

str. 1 Decembrie 1918 nr. 2 Fax: 0267-311243

Judetul Covasna E-Mail: info@sepsi.ro

Nr. MUN. SFÂNTU GHEORGHE \_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_

Nr. Asociația Mathias Corvinus Egyesület,\_\_\_\_\_\_\_\_/\_\_\_\_\_\_\_\_\_\_\_.

**CONTRACT DE ASOCIERE**

**I. PĂRŢILE CONTRACTANTE**

**1.1.** **MUNICIPIUL SFÂNTU GHEORGHE**, cu sediul în Municipiul Sfântu Gheorghe, str. 1 Decembrie 1918 nr. 2, jud. Covasna, reprezentat legal prin PRIMAR ANTAL ARPÁD-ANDRÁS, având cod fiscal: 4404605, cont IBAN: RO95TREZ 25624510220XXXXX, tel: 0267/316957, fax: 067311243,

şi

**1.2. Asociația Mathias Corvinus Egyesület**, cu sediul în Municipiul Cluj-Napoca, str. 21 Decembrie 1989 nr. 60, Județul Cluj, cod poștal 400124, CIF: 36816647, având cont bancar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_; reprezentată prin Președinte Lánczi Péter, de comun acord,

în baza HCL nr.\_\_\_\_\_\_/2024 au convenit să încheie prezentul contract de asociere cu respectarea următoarelor clauze:

**II. OBIECTUL CONTRACTULUI**

**2.1.** Obiectul contractului îl constituie asocierea părţilor în vederea continuării Programului educațional extrașcolar ”Talente tinere în cadrul MCC” în Municipiul Sfântu Gheorghe, instituit prin HCL nr. 221/2020 respectiv selectarea, cultivarea si dezvoltarea aptitudinilor unor grupe de elevi cu capacități și aptitudini speciale, precum și asigurarea formării lor printr-un sistem interdisciplinar de module inovative, cum ar fi: economico-social, științele naturii, științele umaniste, artă și matematică și implicit asigurarea unui mediu educațional motivant, diferit de învățământul școlar obligatoriu, în condițiile prezentului contract de asociere, în scopul asigurării parcurgerii de elevii selectați a unei traiectorii de dezvoltare personalizată a acestora care să le asigure, pe termen lung, rămânerea în țara natală, în interesul întregii comunității, conform descriere program anexa nr. 1 la contract.

**2.2.** Programul menționat la art. 2.1. descris în anexa nr. 1 constituie totodată Planul anual de activitate aferent anului școlar 2024-2025 și cuprinde un număr diversificat de metode complementare față de programele educaționale din cadrul învățământului preuniversitar de stat nonformale, interdisciplinare, de predare în limba maghiară, printre care se regăsesc:

- Workshopuri;

- predarea în sistemul e-learning;

- organizarea modulului ”Academia părinților”;

- organizarea unor activități cu caracter educațional în cadrul taberelor de vară/de experiențe și predarea limbii engleze în sistemul intensiv.

**2.3**. Grupul țintă căruia i se adresează acest Program îl constituie elevii din Municipiul Sfântu Gheorghe, și din județul Covasna cu rezultate deosebite la învățătură, cu aptitudini deosebite în diferite domenii (artă, literatură, cultură, stiință) din cadrul învățământului preuniversitar, cu preponderență din clasele de ciclu gimnazial (clasele V-VIII), dar și din ciclul liceal. Pentru primul an al Programului se preconizează participarea unui număr de 25 elevi/an de studiu din Municipiul Sfântu Gheorghe.

**2.4.** Prin Asocierea realizată potrivit prezentului Contract de asociere, nu se creează o persoană juridică nouă. Pentru o mai bună și eficientă urmărire a modului de realizare a Programului, va fi numită o comisie de supraveghere .

**III. COMISIA DE SUPRAVEGHERE**

**3.1.** Asociația va fi supravegheată de o Comisie de supraveghere formată din 3 membri, un membru numit prin dispoziția primarului Municipiului Sfântu Gheorghe și un membru al Comisiei pentru învățământ, cultură și știință al Consiliul Local al Municipiului Sfântu Gheorghe, respectiv un membru numit din partea Asociației Mathias Corvinus Egyesület. Membrii Comisiei, din rândul acestora, vor alege prin votul majorității un președinte al Comisiei.

**3.2.** În caz de revocare a unui membru sau în cazul în care un membru se află în imposibilitate de exercitare a atribuțiilor ce-i revin potrivit acestei calități, asociatul al cărui reprezentant este persoana în cauză va numi un alt membru.

**3.3.** Comisia de supraveghere se întrunește în ședințe ori de câte ori este necesar, în urma unei convocări prealabile datei fixate pentru ținerea ședințelor. Ședințele Comisiei sunt statutare în prezența celor 3 membri.

**3.4.** Atribuțiile Comisiei de supraveghere:

a) supraveghează modul de respectare a prevederilor prezentului contract;

b) face propunere asupra modificării, încetării contractului;

c) face propuneri către părțile contractante în orice problemă expusă în legătură cu o mai bună funcționare a asociației.

**IV. INTRAREA ÎN VIGOARE ŞI DURATA CONTRACTULUI**

**4.1.** Prezentul contract intră în vigoare la data semnării de către părţile contractante şi este valabil pe o durată de 4 ani, cu posibilitate de prelungire pentru încă o durată de 4 ani.

**4.2.** În fiecare an, după aprobarea bugetului, se va încheia un act adițional pentru stabilirea bugetului programului aferent anului școlar respectiv, precum și pentru stabilirea contribuției financiare a părților necesare susținerii Programului.

**V. CONTRIBUŢIA PĂRŢILOR**

**5.1.** Părţile contractante se angajează să realizeze obiectul contractului stabilit la art. 2.1, 2.2, prin aportul lor comun. Bugetul alocat Programului, respectiv contribuția Municipiului Sfântu Gheorghe, va fi aprobat în fiecare an, prin act adițional pentru elevii selectați din Municipiul Sfântu Gheorghe, după aprobarea bugetului local de venituri și cheltuieli. Pentru elevii selectați din Județul Covasna, (cei care nu au domiciliu sau reședință în municipiul Sfântu Gheorghe) sumele necesare acoperirii cheltuielilor acestora se vor suporta exclusiv din contribuția Asociației Mathias Collegium Egyesület, proporțional cu suma stabilită pentru fiecare elev în anul respectiv, conform următoarei formule:

|  |  |
| --- | --- |
| În cazul categoriilor de buget unde Consiliul Local are contribuție 100%(Consumabile, Închirieri, Publicitate) | X lei/numărul total de elevi x număr elevi din Sfântu Gheorghe = suma contribuției datorată de Consiliul Local.  Costul total unitar pe categorii împărțit la numărul total de elevi din care rezultă costul/elev.  Costul împărțit pe elev se înmulțește cu numărul elevilor din Sfântu Gheorghe, din care rezultă contribuția Consiliului Local. |
| În cazul categoriilor de buget unde Consiliul Local are contrribuție < 100% | **Consiliul Local**: X lei/numărul total de elșevi din Sfântu Gheorghe X conform procentajului stabilit prin Anexa 1 la Contract – Bugetul de venituri și cheltuieli = suma datorată de Consiliul Local.  Costul total unitar pe categorii împărțit la număr total de elevi rezultă costul/elev. Costul/elev se înmulțește cu numărul elevilor din Sfântu Gheorghe înmulțit cu procentul prevăzut în Anexa 2 la Contract care rezultă contribuția Consiliului Local.  **Asociația MCC**: valoarea totală – suma datorată de Consiliul Local = suma contribuției datorată de MCC.  Din costul total unitar minus suma acoperită de către Consiliul Local rezultă contribuția Asociației. |

**5.2.** Bugetul Programului pentru anul școlar 2024 – 2025, este 1.070.687,50 lei, din care: - Municipiul Sfântu Gheorghe contribuie cu suma de 390.047,42 lei,

- Asociația Mathias Corvinus Collegium contribuie la realizarea Programului cu suma de 680.6540,42 lei, în conformitate cu ”Bugetul programului pe anul școlar 2024-2025”, anexa nr. 2 la prezentul contract.

**5.3.** După finalizarea Programului, toate dotările realizate din contribuția Municipiului Sfântu Gheorghe, revin de drept acestuia,

**VI. OBLIGAŢIILE PĂRŢILOR**

**6.1. Municipiul Sfântu Gheorghe se obligă**:

a) să contribuie la realizarea Programului cu suma menționată la art. 5.2;

b) să monitorizeze, desfășurarea Programului;

c) să efectueze publicitatea Programului;

d) să participe, prin reprezentantul desemnat, la evaluarea periodică/finală a elevilor din cadrul grupului țintă selectat;

e) să solicite Asociației Mathias Corvinus Collegium și/sau după caz, Comisiei de supraveghere rapoarte cu privire la modul de desfășurare a Programului, la numărul de participanți la sesiunile modulelor de predare, precum și un raport al rezultatelor obținute de grupul țintă selectat pentru anul respectiv;

f) să identifice locația unde se vor desfășura activitățile de pregătire a elevilor;

g) să solicite un raport financiar, cu documente justificative cu privire la modalitatea de cheltuire a sumelor alocate;

h) să desemneze un nr. de 2 membrii în Comisia de supraveghere.

**6.2. Asociația Mathias Corvinus Collegium se obligă:**

a) să contribuie la realizarea Programului cu suma menționată la art. 5.2, în conformitate cu ”Bugetul programului” anexa 2 la prezentul contract de asociere;

b) să selecteze personalul acreditat necesar realizării Programului, și împreună cu Municipiul Sfântu Gheorghe să desmneze formatorii/cadrele didactice care vor asigura pregătirea elevilor;

c) să desemneze și să pregătescă formatorul regional, astfel ca acesta să își poată îndeplini atribuțiile și menirea în cadrul Programului;

d) să stabilească rezultate măsurabile, cuantificabile care se preconizează a fi atinse, prin Program;

e) să organizeze evaluarea periodică/finală a elevilor din cadrul grupului țintă selectat;

f) să întocmească și să comunice Municipiului Sfântu Gheorghe treai rapoarte financiare, însoțite de documente justificative cu cheltuielile efectuate de asociere, cu următoarele termene: 15 iunie (pentru perioada ianuarie-aprilie), 15 octombrie (pentru perioada mai- septembrie) și 15 martie pentru perioada septembrie –decembrie). Raportul va fi defalcat pe categorii de cheltuieli, însoțit de documente justificative privind: cheltuieli cu servicii, cheltuieli cu echipamente și investiții și cheltuieli cu personalul necesar realizării programului;

g) să întocmească și să comunice Municipiului Sfântu Gheorghe un raport cu privire la modul de desfășurare a Programului, la numărul de participanți atât din Municipiul Sfântu Gheorghe cât și din Județul Covasna la sesiunile modulelor de predare, precum și un raport al rezultatelor obținute de grupul țintă selectat pentru anul respectiv, în termen de 15 zile de la finalizarea fiecărui an al Programului;

h) răspunde de modul de îndeplinire a obligațiilor;

i) să informeze locuitorii municipiului Sfântu Gheorghe prin intermediul mijloacelor mass-media de rezultatele obținute de grupul țintă;

j) să desemneze un membru în Comisia de supraveghere.

**VII. EXECUTAREA ȘI MODIFICAREA CONTRACTULUI**.

**7.1.** Pentru derularea eficientă și în bune condiții a Programului, părțile desemnează un coordonator regional pentru coordonarea și derularea Programului, care răspunde de aducerea la îndeplinire a prevederilor contractului în conformitate cu calendarul Programului, anexa nr. 3 la prezentul Contract.

**7.2.** Pentru atingerea scopului propus, respectiv a formării și dezvoltării capacităților și aptitudinilor elevilor din grupul țintă, în sistemul interdisciplinar, de dezvoltare a capacităților de observare a realității înconjurătoare, dezvoltarea unei gândiri conștiente, responsabilitate financiară, dezvoltarea unei atitudini responsabile față de mediul înconjurător, dezvoltarea aptitudinilor artistice, orientare profesională, formarea elevilor se va realiza după cum urmează:

- pentru elevii claselor V-VI pregătirea va avea loc sub forma unor cursuri de formare de sâmbătă, pentru întreaga zi. Fiecare curs include două ocazii de predare, în intervale de câte 6x45 de minute. Într-un an, pentru un grup se vor organiza 16 ocazii de predare 16(2x8);

- pentru elevii din clasa a VII-a se vor organiza 8 cursuri în zilele de sâmbătă a câte 6x45 de minute, Cursul include lucru în atelier în grupe mici, în zile de vineri a câte 3x45 de minute pe ocazie;

-elevii din clasa a VIII-a vor participa la 6 cursuri de formare în zilele de sâmbătă în distribuția de câte 6x45 de minute, la care se adaugă 6 cursuri în grupe mici în zilele de vineri, de câte 3x45 minute.

**7.3.** Prezentul contract poate fi modificat numai prin acordul comun al părţilor contractante, prin act adiţional.

**VIII. ÎNCETAREA CONTRACTULUI.**

**8.1.** Prezentul contract încetează în următoarele situaţii:

a) prin executarea de către ambele părţi a tuturor obligaţiilor ce le revin conform prezentului contract şi legislaţiei aplicabile, adică după încheierea anului școlar 2027-2028;

b) prin acordul părţilor consemnat în scris în cazul în care, din motive obiective, independente de voința părților, obiectul contractul nu poate fii realizat;

c) prin reziliere, în cazul în care una din părţi nu îşi execută sau execută necorespunzător obligaţiile contractuale.

**8.2.** Rezilierea prezentului contract nu va avea niciun efect asupra obligaţiilor deja scadente între părţile contractante.

**8.3.** Părţile sunt de drept în întârziere prin simplul fapt al nerespectării clauzelor prezentului contract.

**8.4.** Rezilierea operează de drept, fără intervenţia instanţelor judecătoreşti şi fără alte formalităţi, după 10 zile de la notificarea scrisă, trimisă celeilalte părţi.

**8.5.** În notificarea prevăzută la art. 8.4. vor fi specificate și daunele ecivalente cu prejudiciul cauzat prin neexecutarea/executarea cu întârziere a obligațiilor contractuale, precum si termenul și modalitatea de plată a acestora.

**IX. RĂSPUNDEREA PĂRŢILOR**

**9.1.** În situatia neexecutării culpabile a obligaţiilor stabilite prin prezentul contract, ori a executării necorespunzătoare ale acestora, părţile răspund în limita prejudiciului creat prin fapta lor.

**9.2.** Asociația Mathias Corvinus Collegium răspunde pentru buna desfășurare a Progtramului.

**X. FORŢA MAJORĂ**

**10.1. Forţa majoră** înlătură răspunderea părţilor în cazul neexecutării parţiale sau totale a obligaţiilor asumate, cu condiţia ca evenimentul să fie notificat de partea care îl invocă, celeilalte părţi în termen de 5 zile de la producerea lui, şi partea care îl invocă să ia toate măsurile posibile în vederea limitării consecinţelor lui.

**10.2.** Prin forţa majoră se înţelege un fenomen natural sau social exterior, extraordinar, de nebiruit, şi care nu putea fi prevăzut (ex. calamităţi naturale, epidemii/pandemii, stare de război ș.a.).

**XI. LITIGII**.

**11.1.** Litigiile izvorâte din încheierea, executarea, modificarea, încetarea şi interpretarea clauzelor prezentului contract se rezolvă pe cale amiabilă, iar dacă acest lucru nu este posibil, litigiile vor fi soluţionate de instantele judecătoreşti competente de la locul executării contractului.

**XII. DISPOZIȚII FINALE**

**12.1.** Prin Asocierea realizată potrivit prezentului Contract de asociere nu se creează o persoană juridică nouă. Toate hotărârile cu privire la pregătirea și realizarea Programului se iau cu acordul unanim al părților.

**12.2.** Pentru o mai bună și eficientă urmărire a stadiului de realizare a Programuluii, părțile stabilesc că Municipiul Sfântu Gheorghe va fi liderul Asocierii.

Prezentul contract s- a încheiat în 2 (două) exemplare originale, câte unul pentru fiecare parte contractantă, azi\_\_\_\_\_\_\_\_\_\_\_\_.

**MUNICIPIUL SFÂNTU GHEORGHE Asociația Mathias Corvinus Collegium**

**prin Președinte**

**PRIMAR**

**ANTAL ÁRPÁD-ANDRÁS**

**Director general**

**Veress Ildikó**

**Vizat juridic**

Nr. 57840/21.10.2024

**Raport de specialitate**

**privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe şi**

**Asociația Mathias Corvinus Collegium Egyesület în vederea continuării Programului extrașcolar de dezvoltare a aptitudinilor tinerilor cu capacități speciale ”Talente tinere din cadrul MCC”, instituit prin HCL 221/2020.**

Prin cererea înregistrată la Primăria municipiului Sfântu Gheorghe sub nr. 49877/12.09.2024, Asociația Mathias Corvinus Collegium își manifestă intenția de asociere cu Municipiul Sfântu Gheorghe în vederea continuării Programului de identificare, selectare, cultivare si dezvoltare a aptitudinilor tinerilor cu capacități speciale:”Talente tinere din cadrul MCC” instituit prin HCL nr. 221/2020.

Asocierea va funcționa în baza contractului de asociere încheiat în acest sens între Municipiul Sfântu Gheorghe prin Consiliul Local al municipiului Sfântu Gheorghe și Asociația Mathias Corvinus Collegium, conform proiectului contractului anexă la proiectul de hotărâre.

Obiectul contractului îl constituie asocierea părţilor în vederea continuării Programului educațional extrașcolar ”Talente tinere în cadrul MCC” respectiv selectarea, cultivarea si dezvoltarea aptitudinilor unor grupe de elevi cu capacități speciale și crearea în acest sens a unui Centru educațional de formare a ”Tinerelor talente în cadrul MCC” în Municipiul Sfântu Gheorghe, precum și asigurarea formării lor printr-un sistem interdisciplinar de module inovative, cum ar fi: economico-social, științele naturii, științele umaniste, artă și matematică și implicit asigurarea unui mediu educațional motivant, diferit de învățământul școlar obligatoriu, în condițiile prezentului contract de asociere, în scopul asigurării parcurgerii de elevii selectați, a unei traiectorii de dezvoltare personalizată a talentelor/aptitudinilor acestora care să le asigure, pe termen lung, rămânerea în țara natală, în interesul întregii comunității.

Grupul țintă căruia i se adresează acest Program îl constituie elevii din municipiul Sfântu Gheorghe și județul Covasna cu rezultate deosebite la învățătură, cu aptitudini deosebite în diferite domenii (artă, literatură, cultură, stiință) din cadrul învățământului preuniversitar, cu preponderență din clasele de ciclu gimnazial (clasele V-VIII), dar și din ciclul liceal. Pentru primul an al Programului se preconizează participarea la Program a unui număr de 25 elevi/an de studiu.

Durata contractului este de 4 ani, cu posibilitate de prelungire iar drepturile și obligațiile părților sunt cuprinse în proiectul contractului de asociere, anexă a proiectului ce urmează a fi aprobat.

Bugetul necesar realizării Programului pentru anul școlar 2024-2025 este cuprins în Bugetul Programului, anexă la proiectul contractului de asociere. Bugetul va fi aprobat distinct pentru fiecare an al programului, după aprobarea bugetului local de venituri si cheltuieli și se va încheia un act adițional la contract în acest sens.

Având în vedere prevederile art 129 alin. (2) lit e) coroborate cu art. 9 lit a potrivit cărora Consiliul local hotărăște, în condițiile legii, cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local;

Având în vedere prevederile art. 29 alin. (2) din Legea nr. 198/2023 a învățământului preuniversitar, cu modificările și completările ulterioare, potrivit cărora:

***”(2)****Educaţia extraşcolară cuprinde ansamblul activităţilor educaţionale organizate în afara programului şcolar, în incinta unităţilor de învăţământ sau în afara acestora, care au rol complementar activităţilor educaţionale formale şi se centrează pe dezvoltarea în ansamblu a personalităţii preşcolarilor/elevilor, contribuind la dezvoltarea lor fizică, cognitivă, emoţională şi socială, pentru atingerea potenţialului individual şi participarea activă în societate. Educaţia extraşcolară contribuie atât la dezvoltarea competenţelor din curriculumul naţional, cât şi la dezvoltarea unor competenţe complementare acestora.”*

***(3)****Participarea preşcolarilor/elevilor la activităţile educaţionale extraşcolare organizate de unităţile de educaţie extraşcolară şi unităţile de învăţământ, susţinute financiar prin fonduri publice, este gratuită.*

-având în vedere că pregătirea și formarea elevilor cu aptitudini deosebite constituie un deziderat al UAT Municipiul Sfântu Gheorghe, pentru a asigura pe viitor existența unor categorii de tineri bine pregătiți, capabili să activeze în orice domeniu de activitate, pentru a preîntâmpina imigrarea înspre țările cu o economie mai dezvoltată și asigurarea rămânerii tinerilor în localitatea de baștină,

-având în vedere Rapoartele depuse la Primăria municipiului Sfântu Gheorghe cu rezultatele pozitive obținute prin parcurgerea unui ciclu de 4 ani al Programului instituit prin HCL nr 221/2020, considerăm că sunt întrunite condițiile de legalitate și oportunitate adoptării unei hotărâri de către Consiliul Local al Municipiului Sfântu Gheorghe în vederea continuării acestui Program, conform proiectului contracxtului anexă la proiectul de hotărâre.

**Director executiv,**

**Morar Edith**

Nr. 57837/21.10.2024

**Referat de aprobare**

**privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe şi**

**Asociația Mathias Corvinus Collegium Egyesület în vederea continuării Programului extrașcolar de dezvoltare a aptitudinilor tinerilor cu capacități speciale ”Talente tinere din cadrul MCC”, instituit prin HCL 221/2020.**

Prin cererea înregistrată la Primăria municipiului Sfântu Gheorghe sub nr. 49877/12.09.2024, Asociația Mathias Corvinus Collegium își manifestă intenția de asociere cu Municipiul Sfântu Gheorghe în vederea continuării Programului de identificare, selectare, cultivare si dezvoltare a aptitudinilor tinerilor cu capacități speciale:”Talente tinere din cadrul MCC” instituit prin HCL nr. 221/2020.

Asocierea va funcționa în baza contractului de asociere încheiat în acest sens între Municipiul Sfântu Gheorghe prin Consiliul Local al municipiului Sfântu Gheorghe și Asociația Mathias Corvinus Collegium, conform proiectului contractului anexă la proiectul de hotărâre.

Obiectul contractului îl constituie asocierea părţilor în vederea continuării Programului educațional extrașcolar ”Talente tinere în cadrul MCC” respectiv selectarea, cultivarea si dezvoltarea aptitudinilor unor grupe de elevi cu capacități speciale instituit prin HCL nr. 221/2020 în cadrul Centrului educațional de formare a ”Tinerelor talente în cadrul MCC” în Municipiul Sfântu Gheorghe,

Grupul țintă căruia i se adresează acest Program îl constituie elevii cu rezultate deosebite la învățătură, cu aptitudini deosebite în diferite domenii (artă, literatură, cultură, stiință) din cadrul învățământului preuniversitar, cu preponderență din clasele de ciclu gimnazial (clasele V-VIII), dar și din ciclul liceal. Pentru primul an al Programului se preconizează participarea la Program a unui număr de 25 elevi /an studiu.

Contribuția părților, precum drepturile și obligațiile acestora, sunt cuprinse în proiectul contractului de asociere, anexă a proiectului de ce urmează a fi aprobat. Contribuția părților va aprobată în pentru fiecare an școlar, după aprobarea bugetului local și se va încheia un act adițional la contract în acest sens.

Având în vedere că pregătirea și formarea elevilor cu aptitudini deosebite constituie un deziderat al UAT Municipiul Sfântu Gheorghe, pentru a asigura pe viitor existența unor categorii de tineri bine pregătiți, capabili să activeze în orice domeniu de activitate, pentru a preîntâmpina imigrarea înspre țările cu o economie mai dezvoltată și asigurarea rămânerii tinerilor în localitatea de baștină, consider că sunt întrunite condițiile adoptării unei hotărâri de către Consiliul Local al Municipiului Sfântu Gheorghe în vederea continuării Programului ” Talente tinere din cadrul MCC”, instituit prin HCL nr. 221/2020.

**PRIMAR**

**Antal Árpád-András**